CELEX: 32012R0613
Language: bg
Date: 2012-07-09 00:00:00
Title: Регламент (ЕС) № 613/2012 на Комисията от 9 юли 2012 година за изменение на приложение III към Регламент (ЕО) № 1071/2009 на Европейския парламент и на Съвета за установяване на общи правила относно условията, които трябва да бъдат спазени за упражняване на професията автомобилен превозвач  текст от значение за ЕИП

10.7.2012   
            
            
               BG
            
            
               Официален вестник на Европейския съюз
            
            
               L 178/6
            
         РЕГЛАМЕНТ (ЕС) № 613/2012 НА КОМИСИЯТА
   от 9 юли 2012 година
   за изменение на приложение III към Регламент (ЕО) № 1071/2009 на Европейския парламент и на Съвета за установяване на общи правила относно условията, които трябва да бъдат спазени за упражняване на професията автомобилен превозвач
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1071/2009 на Европейския парламент и на Съвета от 21 октомври 2009 г. за установяване на общи правила относно условията, които трябва да бъдат спазени за упражняване на професията автомобилен превозвач, и за отмяна на Директива 96/26/ЕО на Съвета (1), и по-специално член 8, параграф 9 от него,
   като има предвид, че:
   
               (1)
            
            
               Цветът на образеца на удостоверение за професионална компетентност е определен в приложение III към Регламент (ЕО) № 1071/2009 като „цвят: бежов от палитрата Pantone“.
            
         
               (2)
            
            
               Необходимо е цветът да бъде определен по-прецизно с оглед насърчаване на хомогенността и еднообразното тълкуване и прилагане на Регламент (ЕО) № 1071/2009.
            
         
               (3)
            
            
               Мерките, предвидени в настоящия регламент, са в съответствие със становището на комитета по член 25 от Регламент (ЕО) № 1071/2009,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложение III към Регламент (ЕО) № 1071/2009, на третия ред, изречението „цвят: бежов от палитрата Pantone — формат DIN A4, целулозна хартия с тегло 100 g/m2 или повече“ се заменя със следния текст:
   „цвят: бежов 467 от палитрата Pantone, или възможно най-близо до този цвят, формат DIN A4, целулозна хартия 100 g/m2 или повече“
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 9 юли 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 300, 14.11.2009 г., стр. 51.